Apstiprinu „ „ Saskaņots” „

O. Tīliks, B ”SK ”Saulrīti”” I. Krūmiņa, Cēsu novada domes priekšsēdētājs. sporta darba koordinatore.

**Cēsu novada un biedrības ”Sporta klubs ”Saulrīti”” 2024.g. badmintona meistarsacīkšu**

**nolikums.**

**Mērķis un uzdevums.** Popularizēt badmintonu, kā vienu no efektīviem fizisko aktivitāšu izpausmes veidiem Cēsīs, Cēsu novadā, Vidzemē, utt. Noskaidrot veiksmīgākos badmintonistus, novada meistarsacīkšu uzvarētājus.

**Laiks un vieta.** Spēles notiks Cēsīs – 6. janvārī, 10. februārī, 23.martā, 13. aprīlī, 18. maijā, 8. jūnijā, 17. augustā, 7. septembrī, 12.oktobrī, 9. novembrī . Par norises vietu( sporta zāli Pūces vai Piebalgas ielā)tiks paziņots ne vēlāk kā 2 nedēļas pirms tām. Pieteikšanās uz vietas no pl.9-00. Sacensību sākums pl. 10-00.

**Vadība.** Sacensības organizē un vada B ”SK ”Saulrīti”” sadarbībā ar Cēsu novada domi. Galvenais tiesnesis Oļģerts Tīliks. Spēles tiesā dalībnieki paši un uzvaretāji ziņo rezultātu.

**Dalībnieki.** Sacensībās atļauts piedalīties licencētiem dalībniekiem bez vecuma ierobežojuma. Licenci var nokārtot reģistrējoties. Pieteikšanās sacensību dienā ne vēlāk kā 20 min. pirms spēļu sākuma. Par nepilngadīgo līdzdalību sacensībās un viņa veselības stāvokli atbild spēlētāja vecāki, bet par pilngadīgo dalībnieku veselības stāvokli atbild spēlētāji paši.

**Inventārs.** Spēles notiek zālē ar lakotu koka grīdu(Pūces ielas zālē lietā grīda) uz četriem dubultspēļu laukumiem. Ar individuālo inventāru nodrošinās dalībnieki paši. Spēlēs tiek izmantoti neilona volāni vai spalvu bumbiņas, abām pusēm vienojoties.

**Spēļu kārtība, vērtēšana.** Dalībnieku izlozi nosaka pēc LBF reitinga tās nedēļas datiem. Spēlēt gribošos, kuri nav reitingā - pieteikšanās secībā. Spēļu sistēma tiks noteikta atkarībā no pieteikušos dalībnieku skaita. Kalendārā gada laikā notiek desmit sacensību kārtas, no kurām katram sportistam vērtē deviņas veiksmīgākās. Vienāda kopējā rezultāta gadījumā noteicošā ir pēdējā, priekšpēdējā kārta, utt.

**Ziedojumi.** Sacensību sekmīgai norisei ir nepieciešams līdzfinansējums , kuru veic dalībnieki piesakoties spēlēt, kā ziedojumu reģistrācijas laikā.

**Apbalvošana.** Katras kārtas vienspēļu uzvarētājus apbalvos ar diplomiem un balvām. Dubultspēļu uzvarētājus ar balvām. Uzvarētājus kopvērtējumā - ar diplomiem un medaļām vai balvām/kausiem.

**Apgāde.** Ar inventāru, uzturu, transportu, naktsmītnēm nodrošinās dalībnieki paši vai viņu komandējošā organizācijas.

**Laipni lūdzam Cēsīs – Hanzas pilsētā !**